THCOM ร่วงแรง 4% นิวโลว์ในรอบกว่า 6 ปี โบรกฯแนะเลี่ยงลงทุนเสี่ยงราคาหุ้นไหลยาว
THCOM ร่วงแรง 4% นิวโลว์ในรอบกว่า 6 ปี โบรกฯแนะเลี่ยงลงทุนเสี่ยงราคาหุ้นไหลยาว ล่าสุด ณ เวลา 12.01 น. อยู่ที่ระดับ 9.45 บาท ลดลง 0.35 บาท หรือ 3.57% สูงสุดที่ระดับ 9.80 บาท ต่ำสุดที่ระดับ 9.40 บาท มูลค่าซื้อขาย 31.68 ล้านบาท
5 เม.ย. 2561

ผู้สื่อข่าวรายงานว่า ราคาหุ้น บริษัท ไทยคม จำกัด (มหาชน) หรือ THCOM ณ เวลา 12.01 น. อยู่ที่ระดับ 9.45 บาท ลดลง 0.35 บาท หรือ 3.57% สูงสุดที่ระดับ 9.80 บาท ต่ำสุดที่ระดับ 9.40 บาท มูลค่าซื้อขาย 31.68 ล้านบาท

ทั้งนี้ ราคาหุ้น THCOM ปรับตัวลดลงทำจุดต่ำสุดอีกครั้งในรอบ 6 ปี 5 เดือน นับตั้งแต่ราคาหุ้นยืนที่ระดับ 9.75 บาท เมื่อวันที่ 10 พ.ย. 2554
ด้านนักวิเคราะห์ บล.เออีซี ระบุในบทวิเคราะห์ ราคาหุ้น THCOM ปรับตัวแรงสร้างสถิติต่ำสุดใหม่อีกครั้ง อีกทั้งยังไม่มีสัญญาณการกลับตัว จึงแนะนำให้ระมัดระวังการลงทุน เนื่องจากราคาอาจไหลลงต่อเนื่อง